OpenLLM-France/wikimedia huggingface dataset:
# Mercedes Cabrera Calvo-Sotelo

Mercedes Cabrera Calvo-Sotelo (Madrid, 3 de desembre de 1951) és una política, politòloga, historiadora i professora universitària espanyola, que fou Ministra d'Educació, Política Social i Esports d'Espanya entre 2006 i 2009.

## Biografia

Va néixer el 3 de desembre de 1951 a la ciutat de Madrid, sent besneboda de l'exministre d'Hisenda (en temps de Primo de Rivera) José Calvo Sotelo, neboda de l'expresident Leopoldo Calvo-Sotelo, de l'exministre Fernando Morán López, i besneboda del físic Blas Cabrera y Felipe.
Va estudiar ciències polítiques a la Universitat Complutense de Madrid, on es doctorà, i des de 1996 és Catedràtica d'Història del Pensament i dels Moviments Socials i Polítics en aquesta mateixa universitat.

## Carrera política

Membre del Partit Socialista Obrer Espanyol (PSOE), fou escollida diputada per aquest partit en la circumscripció de Madrid en les eleccions generals de 2004, sent la número 2 de la llista darrera de José Luis Rodríguez Zapatero. A l'inici de la legislatura va ser escollida Presidenta de la Comissió d'Educació i Ciència del Congrés dels Diputats, i és membre del Consell Rector de la Fundació Pablo Iglesias i Presidenta de l'Associació d'Amics de la Residencia de Estudiantes.
L'11 d'abril de 2006 va ser nomenada Ministra d'Educació i Ciència en substitució de María Jesús San Segundo. En la formació de la IX Legislatura continuà amb aquest càrrec, tot i que el seu ministeri passà a denominar-se Ministeri d'Educació, Política Social i Esports. En la remodelació del govern realitzada el 7 d'abril de 2009 Zapatero decidí cessar-la del seu càrrec i repartí el seu ministeri entre Ángel Gabilondo Pujol (l'àrea d'educació), Trinidad Jiménez (l'àrea de política social) i el mateix Rodríguez Zapatero (l'àrea d'esports).

## Obres publicades

* 1983: La patronal ante la Segunda República. Organizaciones y estrategia (1931-1936). Editorial Siglo XXI. ISBN 84-323-0469-7
* 1994: La industria, la prensa y la política: Nicolás María de Urgoiti (1869-1951). Alianza Editorial. ISBN 84-206-9406-1
* 1998: Con luz y taquígrafos:el Parlamento en la Restauración (1913-1923). Editorial Taurus. ISBN 84-306-0293-3
* 2002: El poder de los empresarios. Política y economía en la España contemporánea (1875-2000). Editorial Taurus. ISBN 84-306-0439-1

## Referències

* ↑ «IX Legislatura (2008-2011). Cabrera Calvo-Sotelo, Mercedes» (en castellà). Congreso de los Diputados. [Consulta: octubre 2020].
* 1 2 «Mercedes Cabrera Calvo-Sotelo». Universidad Complutense de Madrid (UCM) -Departamento de Historia, Teorías y Geografía Políticas. [Consulta: 31 octubre 2020].
* ↑ Ángel Gabilondo, Trinidad Jiménez y González-Sinde, principales novedades del Gobierno (castellà)

## Enllaços externs

* Mercedes Cabrera (castellà)
Gran Creu de l'Orde d'Alfons X el Savi
# Lornado

Lornado és la residència oficial de l'Ambaixador dels Estats Units a Canadà a l'àrea de Rockcliffe Park, a Ottawa. És una obra de l'arquitecte John Albert Ewart.
La casa, amb façana de pedra calcària i 32 habitacions ha estat la residència oficial des de 1936. Construïda el 1908 per l'empresari Warren I. Soper - fundador de l'Ottawa Electric Railway Company i de l'Ottawa Car Company -, va ser venuda al Govern dels Estats Units l'any 1935. El Sr Soper va batejar la residència inspirant-se en la seva novel favorita, Lorna Doon.
La casa es troba envoltada d'altres diverses residències diplomàtiques i molt a prop de Rideau Hall. La casa està envoltada per una muralla d'arbres i situat per sobre de Rockcliffe Park, al costat d'una avinguda a la vora del riu Ottawa.

## Referències

* ↑ «Ewart, John Albert». Dictionary of Architects in Canada. Dictionary of Architects in Canada. [Consulta: 23 desembre 2016].
# Llengües piro

Les llengües arawak del Purús (també anomenades llengües piro o llengües arawak sud-occidentals) són un grup de llengües arawak de l'Amazònia peruana i brasilera.

## Classificació

Kaufman (1994) inclou les següents llengües dins d'aquest grup:
* Piro (Yine, Machinere)
* Iñapari
* Kanamaré (†)
* Apurinã
* Mashco Piro (Cujareño).
Kaufman hauria considerat a l'últim un dialecte del piro-yine; encara que Aikhenvald argumenta que es tractaria més aviat d'un dialecte de l'extint iñapari.

## Fonologia

La fonologia del proto-Purus (Ramirez 2019: 746; 2020: 250):
Consonants :
| p | t | | |
| | ts | (tʃ) | |
| | ç | | h |
| m | n | | |
| | r | | |
| w | | j | |
Vocals :
| i | ɨ | |
| e | | ʊ |
| | a | |

## Comparació lèxica

Els numerals de l'1 al 10 en diferents llengües piro són:
    GLOSSA ApurinãIñapariKanamaréYine PROTO- PIRO '1'hãtɨpaːčíekeksatɨpx̯e*pati '2'epijepíubawah̜epi*hepi '3'hãtɨ epi paknɨmapáekekatehumapa*mapa '4'epi epi paknɨimonáhahah̜epkotʸamkox̯e '5'epi epi hãtɨpenamuyútipamyo '6'ičimápírepaʦrɨx̯ire '7'ričimapírepayokh̜ipre '8'ipučiápireyokh̜ipi '9'rapahačajíremtɨrɨx̯i '10'puhaːnimuyútipamole

## Referències

* ↑ Carvalho, Fernando O. de. 2021. A Comparative Reconstruction of Proto-Purus (Arawakan) Segmental Phonology. International Journal of American Linguistics 87(1). doi:10.1086/711607
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
* ↑ Ramirez, Henri (2001). Línguas arawak da Amazônia Setentrional. Manaus: Universidade Federal do Amazonas. (PDF)
* ↑ Ramirez, Henri (2019). Enciclopédia das línguas arawak: acrescida de seis novas línguas e dois bancos de dados. (no prelo)
* ↑ Ramirez, Henri. Enciclopédia das línguas Arawak: acrescida de seis novas línguas e dois bancos de dados. 3. 1. Curitiba: Editora CRV, 2020, p. 290. DOI 10.24824/978652510234.4. ISBN 978-65-251-0234-4 [Consulta: 17 juny 2021]. Arxivat 2021-04-19 a Wayback Machine.
* ↑ «Arawakan Numerals (E. Chan)». Arxivat de l'original el 3 de desembre de 2013. [Consulta: 21 juliol 2013].

## Bibliografia

* BRANDÃO, Ana Paula; Sidi FACUNDES. Estudos comparativos do léxico da fauna e flora Aruák. Boletim do Museu Paraense Emílio Goeldi. Ciências humanas, Belém, v. 2, n. 2, p. 133–168, maio/ago. 2007.
* FACUNDES, Sidney da Silva. The language of the Apurinã people of Brazil (Arawak). Tese (Doutorado em Linguística) – University of New York at Buffalo, Buffalo, 2000.
* FACUNDES, Sidney da Silva. The comparative linguistic methodology and its contribution to improve the knowledge of Arawakan. In: HILL, Jonathan D.; Fernando SANTOS-GRANERO (eds.). Comparative Arawakan histories. Illinois: University of Illinois Press, 2002. p. 74–96.
# Hyperolius robustus

Hyperolius robustus és una espècie de granota de la família dels hiperòlids que viu a la República Democràtica del Congo.

## Referències

* Schiøtz, A. 2004. Hyperolius robustus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Jingle (protocol)

* Per a altres significats, vegeu «Jingle».
Jingle és una extensió del protocol XMPP que permet la transferència d'informació P2P. A través d'aquest protocol es poden transmetre dades multimèdia, permetent adoptar serveis com la videoconferència o la Veu per IP.
Aquest protocol va ser inicialment dissenyat per Google juntament amb la XMPP Standards Foundation (old Jabber Software Foundation) i alliberat (sota una llicència similar a la BSD) després de la sortida de Google Talk el 2006 pel seu ús a XMPP. Google Talk i Coccinella ja implementan aquest protocol mentre que altres clients XMPP com el Psi o Jabbin encara l'estan implementant.

## Enllaços externs

* XMPP Technologies: Jingle (anglès)
# Parentiu sudanès

El parentiu sudanès és un esquema usat en antropologia per descriure les relacions familiars de determinades cultures.

## Ús

És el més complex que existeix i s'ha trobat al Sudan, a la Xina i en els antics pobles anglosaxons. No hi ha dos parents que comparteixin un mateix títol familiar, de manera que és un esquema força descriptiu. És propi de societats amb una forta divisió social.

## Enllaços externs

* Arbres genealògics sudanesos
# Jussi Saramo

Jussi Saramo (Porvoon maalaiskunta, 9 de juliol de 1979) és un polític finlandès que és membre del Parlament de Finlàndia en representació de l'Aliança d'Esquerra per la circumscripció d'Uusimaa. Va ser elegit al càrrec a les eleccions parlamentàries finlandeses de 2019 i va exercir com a ministre d'Educació mentre la líder del partit Li Andersson estava de permís de maternitat.

## Referències

* ↑ «Jussi Saramo takes over as Education Minister». Daily Finland, 18 December 2020. [Consulta: 15 gener 2021].
* ↑ Eduskunta profile
# Melis (nom)

Melis ve de mel (Μέλι /méli) en grec i significa dolç, dolça. S'utilitza com a nom de dona en turc. Persones amb el nom Melis inclouen:
* Melis Alpacar - jugadora de voleibol turca
* Melis Alphan - periodista i escriptora turca
* Melis Danişmend - cantant de rock alternatiu turca
* İlknur Melis Durası - model i biòloga turca
* Karin Melis Mey - atleta turca
* Melis Sezer - tenista turca
Viccionari
# Maccabi Rishon LeZion

El Maccabi Rishon LeZion (en hebreu: מכבי ראשון לציון) és un club professional israelià de bàsquet ubicat a la ciutat de Rixon le-Tsiyyon. Disputa la màxima divisió del seu país, la Ligat HaAl.

## Història

El club es va fundar el 1976 i va aconseguir pujar la màxima categoria el 1988, en la qual es manté des de llavors.
El 1991 van perdre en les semifinals dels play-offs davant el Maccabi Tel Aviv. A l'any següent van caure en la mateixa ronda davant el Hapoel Tel Aviv, i el 2006, després d'acabar tercers en la temporada regular, van perdre la semifinal a un únic partit per un punt davant el Hapoel Jerusalem.
El 1992 van arribar a la seva primera final de la Copa estatal, perdent davant Hapoel Galil Elyon. També ha estat finalista el 2012 i el 2019
El 2016 va aconseguir la seva primera lliga, en una final contra el Hapoel de Jerusalem, on Darryl Monroe va ser declarat millor jugador.
El 2018 va guanyar la final de la Copa de la Lliga contra el Hapoel Be'er Sheva

## Títols

* Lliga israeliana de bàsquet
** Guanyadors (1): 2015/16
** Finalistes (2): 2018/19, 2019/20
* Copa de la Lliga israeliana de bàsquet
** Guanyadors (1): 2018

## Referències

* ↑ «Israeli State Cup - Prize list since 1955/1956». the-sports.org. [Consulta: 30 octubre 2020].
* ↑ «El Maccabi Rishon, campeón cenicienta en Israel. El ex Manresa Monroe, MVP». , 10-06-2016 [Consulta: 30 octubre 2020].

## Enllaços externs

* Web oficial
# Ophir (Utah)

Ophir és una població dels Estats Units a l'estat de Utah. Segons el cens del 2000 tenia 23 habitants.

## Demografia

Segons el cens del 2000, Ophir tenia 23 habitants, 10 habitatges, i 6 famílies. La densitat de població era de 55,5 habitants per km².
Dels 10 habitatges en un 20% hi vivien nens de menys de 18 anys, en un 60% hi vivien parelles casades, en un 0% dones solteres, i en un 40% no eren unitats familiars. En el 40% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,17.
Per edats la població es repartia de la següent manera: un 8,7% tenia menys de 18 anys, un 8,7% entre 18 i 24, un 8,7% entre 25 i 44, un 43,5% de 45 a 60 i un 30,4% 65 anys o més.
L'edat mediana era de 54 anys. Per cada 100 dones de 18 o més anys hi havia 110 homes.
La renda mediana per habitatge era de 50.000 $ i la renda mediana per família de 49.167 $. Els homes tenien una renda mediana de 46.875 $ mentre que les dones 13.750 $. La renda per capita de la població era de 29.906 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ophir». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ophir». American Fact Finder. Oficina del Cens dels Estats Units, 12-01-2010.
# Holly Springs (Carolina del Nord)

Holly Springs és una població dels Estats Units a l'estat de Carolina del Nord. Segons el cens del 2008 tenia 20.870 habitants.

## Demografia

Segons el cens del 2000, Holly Springs tenia 9.192 habitants, 3.316 habitatges i 2.609 famílies. La densitat de població era de 473,8 habitants per km².
Dels 3.316 habitatges en un 45,7% hi vivien nens de menys de 18 anys, en un 68,1% hi vivien parelles casades, en un 8,5% dones solteres, i en un 21,3% no eren unitats familiars. En el 16,4% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,14.
Per edats la població es repartia de la següent manera: un 31,3% tenia menys de 18 anys, un 5% entre 18 i 24, un 45% entre 25 i 44, un 15,9% de 45 a 60 i un 2,8% 65 anys o més.
L'edat mediana era de 31 anys. Per cada 100 dones de 18 o més anys hi havia 93,4 homes.
La renda mediana per habitatge era de 69.550 $ i la renda mediana per família de 74.010 $. Els homes tenien una renda mediana de 52.275 $ mentre que les dones 32.396 $. La renda per capita de la població era de 28.580 $. Entorn del 3,3% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holly Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Holly Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Jardiner verd

El jardiner verd (Ailuroedus crassirostris) és una espècie d'ocell de la família dels ptilonorínquids (Ptilonorhynchidae) que habita la selva humida del sud-est de Queensland i est de Nova Gal·les del Sud.

## Referències

* ↑ «Jardiner verd». Cercaterm. TERMCAT, Centre de Terminologia. Rev. 10/06/2021(català)
# Parentium

Parentium (grec antic: Παρέντιον) va ser una ciutat d'Ístria a la costa oest, a unes 30 milles romanes al nord de Pula, segons Plini el Vell, Claudi Ptolemeu i els Itineraris.
Probablement va ser un establiment dels istris sobre el que es va edificar la ciutat romana. Plini el Vell l'esmenta com a oppidum civium romanorum, i sembla que era una de les ciutats més importants de la província. Va ser una colònia sota Trajà, anomenada Colonia Ulpia Parentium.
Com altres ciutats d'Ístria, la seva època més important va ser al final de l'Imperi Romà d'Occident. Modernament es va dir Parenzo i des del 1921 Poreč.

## Referències

* ↑ Smith, William (ed.). «Parentium». Dictionary of Greek and Roman Geography (1854). [Consulta: 15 maig 2023].
* ↑ «Parenzo». Enciclopedia Treccani. [Consulta: 15 maig 2023].
# Justí de Sicília

Justí de Sicília fou un bisbe sicilià d'una de les seus insulars, sense que es pugui precisar quina, que vivia a la darrera part del segle v i fou present al concili celebrat a Roma el 483 o 484 sota el papa Fèlix III en el qual Pere Ful·ló Γναφεὺς), patriarca d'Antioquia, fou condemnat per herètic. Justí li va dirigir algunes cartes per treure a Pere del seu error; una carta en la seva versió llatina es conserva sota el nom de Epistola Justini Episcopi in Sicilia, ad Petrum Fullone s. Cnapheum. Pagi proposa corregir Sicília per Cilícia. Dodwell i altres li atribueixen Responsiones ad Orthodoxos i Expositio Rectae Confessionis, considerades obres de Justí Màrtir.
# Meliphaga

Meliphaga és un gènere d'ocells de la família dels melifàgids (Meliphagidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per tres espècies:
* Meliphaga aruensis - menjamel de les Aru.
* Meliphaga notata - menjamel de taques grogues.
* Meliphaga lewinii - menjamel de Lewin.
# Lovington (Nou Mèxic)

Lovington és una població dels Estats Units a l'estat de Nou Mèxic. Segons el cens del 2000 tenia 9.471 habitants.

## Demografia

Segons el cens del 2000, Lovington tenia 9.471 habitants, 3.297 habitatges, i 2.459 famílies. La densitat de població era de 766,6 habitants per km².
Dels 3.297 habitatges en un 41,6% hi vivien nens de menys de 18 anys, en un 57% hi vivien parelles casades, en un 13% dones solteres, i en un 25,4% no eren unitats familiars. En el 22,8% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,29.
Per edats la població es repartia de la següent manera: un 31,8% tenia menys de 18 anys, un 10,9% entre 18 i 24, un 25,8% entre 25 i 44, un 18,8% de 45 a 60 i un 12,6% 65 anys o més.
L'edat mediana era de 31 anys. Per cada 100 dones de 18 o més anys hi havia 94,3 homes.
La renda mediana per habitatge era de 26.458 $ i la renda mediana per família de 30.064 $. Els homes tenien una renda mediana de 28.547 $ mentre que les dones 19.826 $. La renda per capita de la població era de 12.752 $. Aproximadament el 20,1% de les famílies i el 22,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lovington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lovington». American Fact Finder. Oficina del Cens dels Estats Units, 12-01-2010.
# Ophirita

La ophirita és un mineral de la classe dels òxids. Rep el nom d'Ophir, la seva localitat tipus, situada al comtat d'Utah, als Estats Units.

## Característiques

La ophirita és un òxid de fórmula química Ca₂Mg₄[Zn₂Mn3+ 2(H₂O)₂(Fe$^{3+}$W$_9$O$_{34}$)₂]·46H₂O. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema triclínic. La seva duresa a l'escala de Mohs és 2. L'ophirita és el primer mineral conegut que conté un defecte lacunari derivat de l'anió Keggin, un heteropolianió ben conegut en fases sintètiques.

## Formació i jaciments

Va ser descoberta a la mina Ophir Hill Consolidated, a la localitat d'Ophir, al comtat de Tooele (Utah, Estats Units). Es tracta de l'únic indret on ha estat descrita aquesta espècie mineral.

## Referències

* ↑ «Ophirite» (en anglès). Mindat. [Consulta: 22 març 2018].
# Hyperolius leleupi

Hyperolius leleupi és una espècie de granota de la família dels hiperòlids que viu a la República Democràtica del Congo.
Està amenaçada d'extinció per la pèrdua del seu hàbitat natural.

## Referències

* Schiøtz, A. 2004. Hyperolius leleupi. Llista Vermella d'Espècies Amenaçades de la UICN 2006. Consulta: 15 d'abril del 2008.
# Jardines de Pando

Jardines de Pando és un nucli de població de l'Uruguai ubicat al sud del departament de Canelones. Administrativament, és un suburbi de la ciutat de Pando. Es troba sobre la ruta 72, cinc quilòmetres al nord del centre urbà, després dels suburbis de San Bernardo – Viejo Molino i Estanque de Pando.

## Població

Segons les dades del cens de l'any 2004, Jardines de Pando tenia 673 habitants.
| Any | Població |
| 1985 | 419 |
| 1996 | 510 |
| 2004 | 673 |
| 2011 | 756 |
Font: Institut Nacional d'Estadística de l'Uruguai

## Referències

* ↑ «Cens del 2004 del Departament de Canelones» (XLS) (en castellà). INE, 2004. Arxivat de l'original el 2011-07-21. [Consulta: 3 desembre 2011].
* ↑ «Estadístiques 1963–1996 / J» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2012-05-25. [Consulta: 3 desembre 2011].

## Enllaços externs

* Mapa de l'INE de Jardines de Pando (castellà)
# Pareques fuscovittatus

Pareques fuscovittatus és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 20 cm de longitud total.

## Hàbitat

És un peix marí, de clima tropical (6°N-5°N) i bentopelàgic.

## Distribució geogràfica

Es troba a l'oceà Pacífic oriental central: Mèxic.

## Observacions

És inofensiu per als humans.

## Referències

* ↑ Goode G. B., 1876. Catalogue of the fishes of the Bermudas. Based chiefly upon the collection of the United States National Museum. Bull. U. S. Natl. Mus. (v. 1) Núm. 5. 1-82.
* ↑ BioLib (anglès)
* ↑ Kendall, W. C. & Radcliffe, L., 1912. The shore fishes. A: Reports on the scientific results of the expedition to the eastern tropical Pacific....by the U. S. Fish Commission steamer "Albatross," from October, 1904 to March, 1905…. Memoirs of the Museum of Comparative Zoology v. 35: 75-171, Pls. 1-8.
* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Jānis Poruks

Jānis Poruks (Parròquia de Druviena, 13 d'octubre de 1871 - 25 de juliol de 1911) va ser un poeta letó, considerat per alguns el fundador de la literatura romàntica a Letònia.

## Referències

* ↑ «JĀNIS PORUKS. "PĒRĻU ZVEJNIEKS"» (en letó). Arxivat de l'original el 2 d’abril 2016. [Consulta: 13 febrer 2015].
# Lovreć

Lovreć és un poble i municipi de Croàcia situat al comtat de Split-Dalmàcia. El 2020 tenia una població estimada de 1.324 habitants.

## Referències

* ↑ «Split-Dalmacija (County, Croatia) - Population Statistics, Charts, Map and Location» (en anglès), 9 desembre 2021. [Consulta: 31 desembre 2021].
# Llista de monuments de Tortosa

Llista de monuments de Tortosa inclosos en l'Inventari del Patrimoni Arquitectònic Català per al municipi de Tortosa (Baix Ebre). Inclou los inscrits en lo Registre de Béns Culturals d'Interès Nacional (BCIN) amb la classificació de monuments històrics, los Béns Culturals d'Interès Local (BCIL) de caràcter immoble i la resta de béns arquitectònics integrants del patrimoni cultural català.
A causa de l'extensió dels elements inventariats, la llista se subdivideix en dues àrees:
* Llista de monuments de Tortosa (ciutat), pel nucli de població de Tortosa.
* Llista de monuments de Tortosa (nuclis), per la resta de nuclis del municipi: Bítem, Campredó, Jesús, els Reguers i Vinallop.

## Enllaços externs

* Cercador de l'Inventari del Patrimoni Arquitectònic, a patrimoni.gencat.
* Fitxes del catàleg d'edificis i conjunts urbans i rurals Arxivat 2008-02-26 a Wayback Machine., Pla d'ordenació urbanística municipal.